P6_TA(2006)0334

Sõiduautodega seotud maksud *

Euroopa Parlamendi õigusloomega seotud resolutsioon ettepaneku kohta võtta vastu nõukogu direktiiv sõiduautodega seotud maksude kohta (KOM(2005)0261 - C6-0272/2005 - 2005/0130(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0261) [1];

- võttes arvesse EÜ asutamislepingu artiklit 93, mille alusel nõukogu konsulteeris Euroopa Parlamendiga (C6-0272/2005);

- võttes arvesse kodukorra artiklit 51;

- võttes arvesse majandus- ja rahanduskomisjoni raportit ning keskkonna-, rahvatervise- ja toiduohutuse komisjoni ja transpordi- ja turismikomisjoni arvamusi (A6-0240/2006),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub alustada 4. märtsi 1975. aasta ühisdeklaratsioonis sätestatud lepitusmenetlust, kui nõukogu kavatseb Euroopa Parlamendi poolt heaks kiidetud teksti muuta;

5. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

6. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 30

Põhjendus 1

(1) Sõiduautode maksustamine võib olla oluline täiendav vahend keskkonnaeesmärkide toetamisel, eriti seoses kasvuhoonegaaside heite vähendamisega ning seetõttu on asjakohane lülitada nii autoregistreerimismaksu kui ka aastase liiklusmaksu maksubaasi süsinikdioksiidi heitel põhinev maksustamiselement. Et täita kohustusi, mille ühendus ja liikmesriigid võtsid Kyoto protokolli raames, tuleb süsinikdioksiidi heitega otseselt seotud maksustamiselemendid lülitada sõiduautodega seotud maksude maksubaasi, mida kohaldatakse siduvas ajavahemikus 2008-2012. Ühendus peab saavutama sõiduautode süsinikdioksiidi heite vähendamise strateegilise eesmärgi vähemalt aastaks 2010 ning seetõttu on asjakohane kohaldada süsinikdioksiidi heitel põhinevat maksustamiselementi täies mahus 31. detsembriks 2010. | (1) Sõiduautode maksustamine võib olla oluline täiendav vahend keskkonnaeesmärkide toetamisel, eriti seoses kasvuhoonegaaside heite vähendamisega ning seetõttu on asjakohane lülitada nii autoregistreerimismaksu kui ka aastase liiklusmaksu maksubaasi saasteainete heitel ja kütusesäästlikkusel põhinev maksustamiselement. Et täita kohustusi, mille ühendus ja liikmesriigid võtsid Kyoto protokolli raames, tuleb süsinikdioksiidi heitega otseselt seotud maksustamiselemendid lülitada sõiduautodega seotud maksude maksubaasi, mida kohaldatakse siduvas ajavahemikus 2008-2012. Ühendus peab saavutama sõiduautode süsinikdioksiidi heite vähendamise strateegilise eesmärgi vähemalt aastaks 2010 ning seetõttu on asjakohane kohaldada süsinikdioksiidi heitel põhinevat maksustamiselementi täies mahus 31. detsembriks 2010. |

Muudatusettepanek 2

Põhjendus 2

(2) Nõukogu 1996. aastal kinnitatud sõiduautode süsinikdioksiidi heite vähendamist ja kütusetõhususe parandamist käsitleva ühenduse strateegia kolmas sammas koosneb fiskaalmeetmetest ning see on ainus sammas, mida ühenduse tasandil veel rakendada tuleb. | (2) Nõukogu 1996. aastal kinnitatud sõiduautode saasteainete heite vähendamist ja kütusetõhususe parandamist käsitleva ühenduse strateegia kolmas sammas koosneb fiskaalmeetmetest ning see on ainus sammas, mida ühenduse tasandil veel rakendada tuleb. |

Muudatusettepanek 3

Põhjendus 3

(3) Liikmesriike tuleks julgustada kohaldama kooskõlastatud stimuleerivaid fiskaalmeetmeid nende sõiduautode suhtes, mille heide on väiksem kui piirnorm, mis muudeti kohustuslikuks direktiiviga 98/69/EÜ mootorsõidukite heitgaaside tekitatud õhusaaste vastu võetavate meetmete kohta ja nõukogu direktiivi 70/220/EMÜ muutmise kohta, (Euro 4), et kiirendada selliste sõiduautode turuleviimist, mis vastavad ühenduse tasandil vastu võetavatele tulevikunõudmistele (Euro 5). | (3) Liikmesriike tuleks julgustada kohaldama kooskõlastatud stimuleerivaid fiskaalmeetmeid nende sõiduautode suhtes, mille heide on väiksem kui piirnorm, mis muudeti kohustuslikuks direktiiviga 98/69/EÜ mootorsõidukite heitgaaside tekitatud õhusaaste vastu võetavate meetmete kohta ja nõukogu direktiivi 70/220/EMÜ muutmise kohta, (Euro 4), et kiirendada selliste sõiduautode turuleviimist, mis vastavad ühenduse tasandil vastu võetavatele tulevikunõudmistele (Euro 5). Lisaks käesoleva direktiiviga juurutatud süsinikdioksiidi heitel põhinevale maksustamiselemendile võivad liikmesriigid võtta oma riiklikes mootorsõidukite maksustamissüsteemides kasutusele saasteainete heitel ja Euro klassifikatsioonil põhineva diferentseeritud maksustamise. |

Muudatusettepanek 4

Põhjendus 3 a (uus)

| (3a) Liikmesriikidelt nõutakse tungivalt, et nad hoiduksid sõiduautode registreerimismaksude puhul topeltmaksustamise kehtestamisest; erilist tähelepanu tuleks pöörata juhtumitelekui ELi kodanikud pöörduvad pärast rohkem kui kaheaastast teises liikmesriigis viibimist tagasi oma päritoluriiki. |

Muudatusettepanek 5

Põhjendus 3 b (uus)

| (3b) Liikmesriike tuleks samuti julgustada kohaldama kooskõlastatud stimuleerivaid fiskaalmeetmeid sõiduautode suhtes, et soodustada selliste sõiduautode ja sõidukite seadmete, sealhulgas hübriidmootorite turuleviimist, mis vastavad igal juhul energiasäästlikkuse ja energiatõhususe nõuetele sellest olenemata, kas neis kasutatakse energiaallikana fossiilseid kütuseid nagu bensiin, diislikütus või veeldatud naftagaas, alternatiivseid kütuseid nagu biokütused, maagaas ja vesinik või elektrit. |

Muudatusettepanek 6

Põhjendus 3 c (uus)

| (3c) Liikmesriikidel peaks olema võimalus lisaks süsinikdioksiidi heitel põhinevale maksustamiselemendile jätkuvalt kasutada saasteainete kategooriate diferentseerimist vastavalt nõukogu 20. märtsi 1970. aasta direktiivile 70/220/EMÜ mootorsõidukite ottomootorite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta [2] (euronormid), mis võetakse aastase liiklusmaksu ja autoregistreerimismaksu arvutamise aluseks. |

Muudatusettepanek 7

Põhjendus 4

(4) Selliseks stimuleerivaks fiskaalmeetmeks võiks olla sõiduautodega seotud maksudiferentseerimine, mida kohaldatakse selle alusel, kui suur on konkreetse auto süsinikdioksiidi heide kilomeetri kohta grammides. | (4) Selliseks stimuleerivaks fiskaalmeetmeks võiks olla sõiduautodega seotud maksudiferentseerimine, mida kohaldatakse konkreetse auto saasteainete (lämmastikoksiidide ja tahmaosakeste) heite, samuti süsinikdioksiidi heite alusel, mida mõõdetakse grammides kilomeetri kohta, ning auto kütusekulu alusel, mida arvestatakse liitrites 100 kilomeetri kohta vastavalt parameetritele, mis on sätestatud komisjoni 15. detsembri 1999. aasta direktiivis 1999/100/EÜ, millega kohandatakse nõukogu direktiivi 80/1268/EMÜ, mis käsitleb mootorsõidukite süsinikdioksiidi heitmeid ja kütusekulu, tehnika arenguga. [3] |

Muudatusettepanek 9

Põhjendus 5 a (uus)

| (5a) Käesoleva direktiivi rakendamisel kehtestatud diferentseeritud maksustamist tuleks arvesse võtta Euroopa Parlamendi ja nõukogu 13. detsembri 1999. aasta direktiivi 1999/94/EÜ, milles käsitletakse kütusesäästuga ja süsinikdioksiidi heitmetega seotud andmete tarbijale kättesaadavust uute sõiduautode turustamisel, [4] peatsel läbivaatamisel, et tagada järjepideva teabe andmine tulevastele autoomanikele. |

Muudatusettepanek 10

Põhjendus 6

(6) Siseturult tuleb kõrvaldada maksutakistused isikute ja nende isiklike asjade, k.a sõiduautode vabale liikumisele. Käesoleva direktiivi eesmärgiks on selliste takistuste kõrvaldamine liikmesriigis kohaldatavate, sõiduautodega seotud maksude ümberstruktureerimise abil, ilma et liikmesriigid oleksid kohustatud uusi makse juurutama. | (6) Siseturult tuleb kõrvaldada maksutakistused isikute ja nende isiklike asjade, k.a sõiduautode vabale liikumisele. Käesoleva direktiivi eesmärgiks on selliste takistuste kõrvaldamine liikmesriigis kohaldatavate, sõiduautodega seotud maksude ümberstruktureerimise abil ja kooskõlas eelarvelise neutraalsuse põhimõttega, ilma et liikmesriigid oleksid kohustatud uusi makse juurutama. |

Muudatusettepanek 12

Põhjendus 8 a (uus)

| (8a) Autoregistreerimismaksude kaotamine mõjub positiivselt liiklusohutusele ja keskkonnale, kuna see viib sõidukipargi kiirema uuenemiseni. Ostukulude vähenemine on stiimuliks vanade sõidukite asendamisele turvalisemate, vähem saastavate ja kütusesäästlikumate sõidukitega. Sõiduki kasutamise ja selle keskkonnamõju maksustamise põhimõte on kooskõlas ühenduse keskkonnapoliitika põhiprintsiibiga, mis nõuab, et keskkonnakahjudega seotud kulud tasub saastaja. |

Muudatusettepanek 13

Põhjendus 10

(10) On asjakohane, et nii autoregistreerimismaksu kui ka aastase liiklusmaksu tagasimaksesüsteem juurutatakse viivitamata, et vältida moonutusi ja sõiduautode erinevat maksukohtlemist. | (10) On asjakohane, et nii autoregistreerimismaksu kui ka aastase liiklusmaksu tagasimaksesüsteem juurutatakse viivitamata, et vältida moonutusi ja sõiduautode erinevat maksukohtlemist. Autoregistreerimismaksude tasumisega seonduvaid tehingukulusid tuleks vähendada, seades autoregistreerimismaksude arvutamiseks, hüvitamiseks ja maksmiseks liikmesriikide vahel liikudes sisse universaalsed siduslahendused. |

Muudatusettepanek 40

Põhjendus 11 a (uus)

| (11 a) Klassikaliste ja vanasõidukite säilitamise huvides ei piira käesolev direktiiv mingil moel liikmesriikide õigust vabastada vähemalt 20 aasta vanused sõidukid liiklusmaksust. |

Muudatusettepanek 14

Põhjendus 13 a (uus)

| (13a) Arvestades mitmete liikmesriikide tihedat koostööd Euroopa Majanduspiirkonna - Euroopa Vabakaubanduse Assotsiatsiooni liikmesriikidega (EEA-EFTA riigid) ja tagamaks suuremat koostööd, eriti keskkonnakaitse valdkonnas, soovitatakse asjaomaseid sätteid laiendada kõnealustele EEA-EFTA riikidele. |

Muudatusettepanek 15

Põhjendus 14

(14) Et sõiduautode valdkonnas siseturu toimimise parandamiseks püstitatud eesmärke ei saa liikmesriigid eraldi edukalt saavutada, ja fiskaalmeetmete kasutamine eesmärgiga rakendada ühenduse sõiduautode süsinikdioksiidi heite vähendamise strateegiat pole samuti eraldi võimalik, ja et meetme ulatuse ja mõju tõttu on neid eesmärke võimalik paremini saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud lähimuspõhimõttega. Kõnealuses artiklis sätestatud proportsionaalsuspõhimõtte kohaselt ei lähe käesolev direktiiv nimetatud eesmärkide saavutamiseks vajalikust kaugemale, | (14) Et sõiduautode valdkonnas siseturu toimimise parandamiseks püstitatud eesmärke ei saa liikmesriigid eraldi edukalt saavutada, ja fiskaalmeetmete kasutamine eesmärgiga rakendada ühenduse sõiduautode saasteainete heite vähendamise strateegiat pole samuti eraldi võimalik, ja et meetme ulatuse ja mõju tõttu on neid eesmärke võimalik paremini saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud lähimuspõhimõttega. Kõnealuses artiklis sätestatud proportsionaalsuspõhimõtte kohaselt ei lähe käesolev direktiiv nimetatud eesmärkide saavutamiseks vajalikust kaugemale, |

Muudatusettepanek 16

Artikli 1 esimene lõik

Käesoleva direktiiviga nähakse ette eeskirjad süsinikdioksiidi heitel põhinevate sõiduautomaksude arvutamiseks. | Käesoleva direktiiviga nähakse ette eeskirjad saasteainete nagu süsinikdioksiidi heitel põhinevate sõiduautomaksude arvutamiseks. |

Muudatusettepanek 17

Artikli 4 pealkiri

Diferentseerimine süsinikdioksiidi heite alusel | Diferentseerimine süsinikdioksiidi heite, kütusekulu ja saasteainete heite alusel |

Muudatusettepanek 20

Artikli 5 lõike 1 esimene lõik a (uus)

| (1 a) Komisjon esitab 31. detsembriks 2006 uuringutulemused selle kohta, kui palju tuleks sõiduautomaksu maksubaasi määramisel arvesse võtta muid võimalikke tegureid. |

Muudatusettepanek 21

Artikli 5 lõige 2

2. 31. detsembriks 2010 moodustab aastaste liiklusmaksude süsinikdioksiidi heitel põhineva maksustamiselemendi kogutulu vähemalt 50% nende maksude kogutulust. | 2. 31. detsembriks 2010 moodustab aastaste liiklusmaksude süsinikdioksiidi heitel, kütusekulul ja saasteainete heitel põhineva maksustamiselemendi kogutulu vähemalt 50% nende maksude kogutulust. |

Muudatusettepanek 22

Artikli 9 esimene lõik a (uus)

| Autoregistreerimismaksude tasumise ja tagasimaksetega seonduvate tehingukulude vähendamiseks juurutavad liikmesriigid komisjoni kooskõlastusel ühise universaalse siduslahenduse, mis on autoregistreerimismaksude arvutamiseks, tagasimaksmiseks ja tasumiseks kättesaadav mis tahes ELi liikmesriiki liikuvatele ELi elanikele. |

Muudatusettepanek 23

Artikli 10 lõige 2

2. Lõike 1 kohaldamiseks sõiduauto jääkväärtuse kindlaksmääramiseks võivad liikmesriigid kasutada erinevaid meetodeid nagu hinnang, eksperdi läbiviidav läbivaatus või kindlaksmääratud astmestikud. | 2. Lõike 1 kohaldamiseks sõiduauto jääkväärtuse kindlaksmääramiseks võivad liikmesriigid kasutada erinevaid meetodeid nagu hinnang, eksperdi läbiviidav läbivaatus või kindlaksmääratud astmestikud. Sidusrühmad, sealhulgas tarbijaorganisatsioonid, kaasatakse täielikult ja regulaarselt kõnealusesse protsessi, mis peab olema täiesti läbipaistev. |

Muudatusettepanek 24

Artikli 10 lõike 3 punkt a

(a)astmestikud luuakse üldiste ja objektiivsete sätestatud kriteeriumide alusel; | a)astmestikud luuakse üldiste ja objektiivsete sätestatud, nõuetekohaselt avalikustatavate ja regulaarselt ajakohastatavate kriteeriumide alusel; |

Muudatusettepanek 25

Artikkel 13

31. detsembrini 2015 kohaldatakse aastaste liiklusmaksude kehtimise korral nende arvutamisel maksudiferentseerimist selle alusel, kui suur on konkreetse auto süsinikdioksiidi heide kilomeetri kohta grammides. | 31. detsembrini 2015 kohaldatakse autoregistreerimismaksude kehtimise korral nende arvutamisel iga üksiku sõiduauto suhtes astmeliselt progresseeruvat maksudiferentseerimist süsinikdioksiidi heite ja saasteainete heite alusel, mida mõõdetakse grammides kilomeetri kohta, ning auto kütusekulu alusel, mida arvestatakse liitrites 100 kilomeetri kohta vastavalt direktiivis 1999/100/EÜ sätestatud parameetritele. |

Muudatusettepanek 28

Artikkel 15

Liikmesriigid edastavad komisjonile autoregistreerimismaksude ja aastaste liiklusmaksude maksubaasid ja -tasemed sellisena nagu neid kohaldatakse iga aasta 1. jaanuarist ning alati, kui liikmesriigi õigusakte on muudetud. | Liikmesriigid edastavad komisjonile autoregistreerimismaksude ja aastaste liiklusmaksude maksubaasid ja -tasemed sellisena nagu neid kohaldatakse iga aasta 1. jaanuarist ning alati, kui liikmesriigi õigusakte on muudetud. Lisaks sellele teavitavad liikmesriigid komisjoni kõigist meetmetest, mida on võetud ametiautode maksustamise diferentseerimiseks kütusesäästlikkuse alusel. Komisjon hõlbustab parimate tavade vahetust, avaldades elektrooniliselt võrdleva aruande lähenemisviisidest, mida liikmesriigid on kasutanud. |

Muudatusettepanek 29

Artikkel 16

Komisjon esitab hiljemalt 1. jaanuariks 2011 ning seejärel iga viie aasta järel, pärast konsulteerimist liikmesriikidega, nõukogule ning Euroopa Parlamendile aruande käesoleva direktiivi kohaldamise kohta. | Komisjon esitab hiljemalt 1. jaanuariks 2011 ning seejärel iga viie aasta järel, pärast konsulteerimist liikmesriikidega, nõukogule ning Euroopa Parlamendile aruande käesoleva direktiivi kohaldamise kohta ning hindab eelkõige artiklite 4 ja 5 kohaldamist. |

[1] ELTs seni avaldamata.

[2] EÜT L 76, 6.4.1970, lk 1. Direktiivi on viimati muudetud komisjoni direktiiviga nr 2003/76/EÜ (ELT L 206, 15.8.2003, lk 29).

[3] EÜT L 334, 28.12.1999, lk 36.

[4] EÜT L 12, 18.1.2000, lk 16. Direktiivi on viimati muudetud määrusega (EÜ) nr 1882/2003 (ELT L 284, 31.10.2003, lk 1).

--------------------------------------------------